CELEX: 
Language: lt
Date: 2017-11-07 00:00:00
Title: KOMISIJOS REGLAMENTAS (ES) …/… kuriuo dėl žuvininkystės produktų, kurie, sužvejoti su valstybės narės vėliava plaukiojančių laivų, siunčiami į trečiąsias šalis ir iš ten įvežami į Sąjungą, oficialios kontrolės iš dalies keičiamas Reglamentas (EB) Nr. 2074/2005 ir nustatoma šių produktų veterinarijos sertifikato forma

KOMISIJOS REGLAMENTAS (ES) …/…
            
            
               2017 10 30
            
            
               kuriuo dėl žuvininkystės produktų, kurie, sužvejoti su valstybės narės vėliava plaukiojančių laivų, siunčiami į trečiąsias šalis ir iš ten įvežami į Sąjungą, oficialios kontrolės iš dalies keičiamas Reglamentas (EB) Nr. 2074/2005 ir nustatoma šių produktų veterinarijos sertifikato forma 
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantį konkrečius gyvūninės kilmės maisto produktų higienos reikalavimus
                  1
               , ypač į jo 9 straipsnio antrą pastraipą,
            
            
               atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 854/2004, nustatantį specialiąsias gyvūninės kilmės produktų, skirtų vartoti žmonėms, oficialios kontrolės taisykles
                  2
               , ypač į jo 16 straipsnio antrą pastraipą,
            
            
               kadangi:
            
            
               (1)siekiant apsaugoti visuomenės ir gyvūnų sveikatą, per trečiąsias šalis siunčiami ir ten sandėliuojami arba nesandėliuojami Sąjungos produktai laikomi nebeatitinkančiais šiems produktams Sąjungos teisės aktuose nustatytų reikalavimų. Todėl Tarybos direktyvoje 97/78/EB
                  3
                nustatyta, kad valstybės narės privalo užtikrinti, jog būtų atliekami į Sąjungą iš trečiųjų šalių įvežamų produktų siuntų veterinariniai patikrinimai;
            
            
               (2)Reglamentu (EB) Nr. 853/2004 nustatytos konkrečios gyvūninių maisto produktų, įskaitant žuvininkystės produktus, higienos taisyklės, kurių privalo laikytis maisto tvarkymo subjektai. Be to, Reglamentu (EB) Nr. 854/2004 nustatytos žmonėms vartoti skirtų gyvūninių produktų oficialios kontrolės taisyklės. Reglamente (EB) Nr. 854/2004 nustatyta, kad prie į Sąjungą įvežamų gyvūninių produktų siuntų turi būti pridėtas tam tikrus reikalavimus atitinkantis dokumentas ir kad turi būti atliekama tame reglamente nustatyta tų produktų oficiali kontrolė;
            
            
               (3)įgyvendinant reglamentus (EB) Nr. 853/2004 ir (EB) Nr. 854/2004, Komisijos reglamente (EB) Nr. 2074/2005
                  4
                nustatytos tam tikrų importuojamų gyvūninių produktų veterinarijos sertifikatų ir dokumentų formos, įskaitant jo VI priede nustatytą importuojamų žuvininkystės produktų veterinarijos sertifikato formą; 
            
            
               (4)valstybės narės ir suinteresuotųjų subjektų organizacijos kreipėsi į Komisiją su prašymu nustatyti su valstybės narės vėliava plaukiojančių laivų sužvejotų žmonėms vartoti skirtų žuvininkystės produktų siuntų, siunčiamų į trečiąsias šalis ir ten sandėliuojamų arba nesandėliuojamų, veterinarijos sertifikato formą, kurią turi pasirašyti atitinkamos trečiosios šalies kompetentinga institucija, kad būtų suderinta informacija, pateiktina tokias siuntas įvežant į Sąjungos teritoriją;
            
            
               (5)veterinarijos sertifikato formoje turėtų būti konkrečiai paminėtos atitinkamos nuostatos dėl žuvininkystės produktų pakrovimo, iškrovimo ir sandėliavimo, nustatytos Reglamento (EB) Nr. 853/2004 III priedo VIII skirsnio II ir VII skyriuose; 
            
            
               (6)veterinarijos sertifikato formą taip pat turėtų būti galima naudoti kartu su kompiuterine prekybos kontrolės ir ekspertizių sistema (TRACES)
                  5
               , kurią trečiosios šalys ir valstybės narės naudoja keisdamosi veterinarijos sertifikatais; 
            
            
               (7)todėl tikslinga nustatyti suderintą veterinarijos sertifikato formą, pasirašytiną trečiosios šalies, per kurią siunčiami žuvininkystės produktai prieš juos išsiunčiant į Sąjungą, kompetentingos institucijos; 
            
            
               (8)Reglamentas (EB) Nr. 2074/2005 turėtų būti atitinkamai iš dalies pakeistas;
            
            
               (9)šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
            
               PRIĖMĖ ŠĮ REGLAMENTĄ:
            
         
         
            
               1 straipsnis
            
            
               Reglamentas (EB) Nr. 2074/2005 iš dalies keičiamas taip:
            
            
               a)Įterpiamas šis 6c straipsnis:
            
            
               „6c straipsnis
            
            
               Žuvininkystės produktų, kurie, sužvejoti su valstybių narių vėliavomis plaukiojančių laivų, siunčiami į trečiąsias šalis, jose sandėliuojami arba nesandėliuojami ir iš ten įvežami į Sąjungą, oficialios kontrolės reikalavimai
            
            
               1.Prie žmonėms vartoti skirtų žuvininkystės produktų, kurie, sužvejoti su valstybės narės vėliava plaukiojančių laivų, prieš juos įvežant į Sąjungą kitomis transporto priemonėmis yra iškraunami ir sandėliuojami arba nesandėliuojami trečiojoje šalyje, turi būti pridėtas tos trečiosios šalies kompetentingos institucijos išduotas veterinarijos sertifikatas, užpildytas pagal VI priedo VIII priedėlyje pateiktą veterinarijos sertifikato formą.
            
            
               2.Trečioji šalis, per kurią siunčiama, turi būti įtraukta į Reglamento (EB) Nr. 854/2004 11 straipsnio 1 dalyje nurodytą sąrašą.
            
            
               3.Jeigu 1 dalyje nurodyti žuvininkystės produktai yra iškraunami ir vežami į toje dalyje nurodytoje trečiojoje šalyje esantį sandėlį, tas sandėlis turi būti įtrauktas į Reglamento (EB) Nr. 854/2004 12 straipsnyje nurodytą sąrašą.
            
            
               4Jeigu 1 dalyje nurodyti žuvininkystės produktai pakraunami į su trečiosios šalies vėliava plaukiojantį laivą, ta trečioji šalis turi būti įtraukta į Reglamento (EB) Nr. 854/2004 11 straipsnio 1 dalyje nurodytą sąrašą, o laivas turi būti įtrauktas į Reglamento (EB) Nr. 854/2004 12 straipsnyje nurodytą sąrašą.
            
            
               Šis reikalavimas netaikomas konteinervežiams, naudojamiems žuvininkystės produktams konteineriuose vežti.“; 
            
            
               b)VI priedas iš dalies keičiamas pagal šio reglamento priedą.
            
            
               2 straipsnis
            
            
               Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            
            
               Jis taikomas nuo 2018 m. liepos 1 d. 
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2017 10 30
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
               
            
         
         
            
                  
                     (1)
                  OL L 139, 2004 4 30. p. 55.
               
               
                  
                     (2)
                  OL L 139, 2004 4 30, p. 206.
               
               
                  
                     (3)
                  1997 m. gruodžio 18 d. Tarybos direktyva 97/78/EB, nustatanti principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (OL L 24, 1998 1 30, p. 9).
               
               
                  
                     (4)
                  2005 m. gruodžio 5 d. Komisijos reglamentas (EB) Nr. 2074/2005, nustatantis įgyvendinimo priemones tam tikriems produktams pagal Reglamentą (EB) Nr. 853/2004 ir oficialios kontrolės organizavimui pagal Reglamentus (EB) Nr. 854/2004 ir (EB) Nr. 882/2004, nukrypstantis nuo Reglamento (EB) Nr. 852/2004 bei iš dalies keičiantis Reglamentus (EB) Nr. 853/2004 ir (EB) Nr. 854/2004 (OL L 338, 2005 12 22, p. 27).
               
               
                  
                     (5)
                  Komisijos sprendimas 2004/292, 2004 3 30; OL L 94, 2004 3 31, p. 63.
               
            
      
    ---documentbreak--- 
      
         
         
            
               Reglamento (EB) Nr. 2074/2005 VI priedas papildomas šiuo VIII priedeliu:
            
            
               „VI priedo VIII priedėlis
            
            
               Žmonėms vartoti skirtų žuvininkystės produktų, kurie, sužvejoti su valstybės narės vėliava plaukiojančių laivų, siunčiami į trečiąsias šalis ir ten sandėliuojami arba nesandėliuojami, veterinarijos sertifikato forma
            
            
                     
                           ES veterinarijos sertifikatas
                     
                  
               
                     
                        I dalis. Informacija apie išsiųstą siuntą
                     
                  
                  
                     
                        I.1.
                              Siuntėjas
                     
                     
                           Vardas, pavardė (pavadinimas)
                     
                     
                           Adresas
                     
                     
                     
                           Tel.
                     
                  
                  
                     
                        I.2.
                              Sertifikato numeris
                     
                  
                  
                     
                        I.2.a.
                     
                  
               
                     
                  
                  
                     
                  
                  
                     
                        I.3.
                              Centrinė kompetentinga institucija
                     
                  
               
                     
                  
                  
                     
                  
                  
                     
                        I.4.
                              Vietos kompetentinga institucija
                     
                  
               
                     
                  
                  
                     
                        I.5.
                              Gavėjas
                     
                     
                           Vardas, pavardė (pavadinimas)
                     
                     
                           Adresas
                     
                     
                           
                     
                     
                     
                           Pašto kodas
                     
                     
                           Tel.
                     
                  
                  
                     
                        I.6.
                     
                  
               
                     
                  
                  
                     
                        I.7.
                              Kilmės šalis 
                     
                  
                  
                     
                        ISO kodas
                     
                  
                  
                     
                        I.8.
                              Kilmės regionas
                     
                  
                  
                     
                        Kodas
                     
                  
                  
                     
                        I.9.
                              Paskirties šalis
                     
                  
                  
                     
                        ISO kodas 
                     
                  
                  
                     
                        I.10.
                              
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                        I.11.
                              Kilmės vieta
                     
                     
                     
                           Pavadinimas
                     
                     
                           Patvirtinimo / registracijos numeris
                     
                     
                           Adresas
                     
                     
                  
                  
                     
                        I.12.
                     
                  
               
                     
                  
                  
                     
                        I.13.
                              Pakrovimo vieta
                     
                     
                           Adresas
                              
                     
                  
                  
                     
                        I.14.
                              Išvežimo data
                              
                     
                  
               
                     
                  
                  
                     
                        I.15.
                              Transporto priemonė
                     
                     
                     
                           Lėktuvas 
                              Laivas 
                              Geležinkelio vagonas 
                     
                     
                           Kelių transporto priemonė 
                              Kita  
                     
                     
                           Identifikacija
                     
                     
                           Dokumento numeris
                     
                  
                  
                     
                        I.16.
                              Įvažiavimo į ES PKP
                     
                     
                     
                  
               
                     
                  
                  
                     
                  
                  
                     
                        I.17.
                              
                     
                  
               
                     
                  
                  
                     
                        I.18.
                              Prekės aprašymas
                     
                  
                  
                     
                  
                  
                     
                        I.19.
                              Prekės kodas (SS kodas)
                     
                     
                  
               
                     
                  
                  
                     
                  
                  
                     
                  
                  
                     
                        I.20.
                              Kiekis
                     
                  
               
                     
                  
                  
                     
                        I.21.
                              Produktų temperatūra
                     
                     
                     
                        Aplinkos 
                              Atšaldyta 
                              Užšaldyta 
                     
                  
                  
                     
                        I.22.
                              Pakuočių skaičius
                     
                  
               
                     
                  
                  
                     
                        I.23.
                              Plombos / konteinerio numeris
                     
                  
                  
                     
                        I.24.
                              Pakuotės tipas
                     
                  
               
                     
                  
                  
                     
                        I.25.
                              Prekės, sertifikuotos:
                     
                     
                     
                           Žmonių maistui 
                     
                     
                  
               
                     
                  
                  
                     
                        I.26.
                     
                  
                  
                     
                        I.27.
                              Importuoti ar leisti įvežti į ES
                              
                     
                  
               
                     
                  
                  
                     
                        I.28.
                              Prekių identifikavimo duomenys
                     
                     
                     
                        Rūšis (mokslinis pavadinimas) …………… Apdorojimo būdas ..... Laivo (-ų) patvirtinimo / registracijos numeris (-iai)* ..... Pakuočių sk. ..... Grynasis svoris …..
                     
                     
                           
                     
                  
               
               
            
                     
                        ŠALIS
                              Per trečiąsias šalis siunčiami žuvininkystės produktai
                     
                  
               
                     
                        II.
                              Sveikatos informacija
                     
                  
                  
                     
                        II.a.
                              Sertifikato numeris
                     
                  
                  
                     
                        II.b.
                     
                  
               
                     
                        II.1. Tinkamumo žmonių maistui patvirtinimas
                     
                     
                     
                        Aš, toliau pasirašęs oficialiai paskirtas inspektorius, pareiškiu, kad esu susipažinęs su atitinkamomis reglamentų (EB) Nr. 178/2002, (EB) Nr. 852/2004, (EB) Nr. 853/2004 ir (EB) Nr. 854/2004 nuostatomis, ir patvirtinu, kad pirmiau nurodyti žuvininkystės produktai:
                     
                     
                     
                        – buvo higieniškai iškrauti į krantą iš patvirtinto (-ų) / registruoto (-ų) laivo (-ų) …………………….(nurodyti patvirtinimo / registracijos numerį (-ius) ir vėliavos valstybės (-ių) narės (-ių) pavadinimą (-us)) laikantis atitinkamų Reglamento (EB) Nr. 853/2004 III priedo VIII skirsnio II skyriuje nustatytų reikalavimų;
                     
                     
                        – jei taikoma, buvo saugomi patvirtintame (-uose) šaldymo sandėlyje (-iuose) …………….……..(nurodyti patvirtinimo numerį (-ius)) laikantis atitinkamų Reglamento (EB) Nr. 853/2004 III priedo VIII skirsnio VII skyriaus reikalavimų; 
                     
                     
                        – jei taikoma, buvo higieniškai pakrauti į patvirtintą (-us) laivą (-us) ……………………………….. (nurodyti valstybės (-ių) narės (-ių) arba trečiosios (-iųjų) šalies (-ių) patvirtinimo numerį (-ius) ir vėliavos valstybės (-ių) narės (-ių) arba trečiosios (-iųjų) šalies (-ių) pavadinimą (-us)) laikantis atitinkamų Reglamento (EB) Nr. 853/2004 III priedo VIII skirsnio I ir VIII skyriuose nustatytų reikalavimų;
                     
                     
                        – jei taikoma, buvo pakrauti į konteinerį .…………………. (nurodyti konteinerio numerį) arba į sunkvežimį ………………(nurodyti sunkvežimio ir priekabos registracijos numerius) arba į lėktuvą ………. (nurodyti skrydžio numerį) laikantis Reglamento (EB) Nr. 853/2004 III priedo VIII skirsnio VIII skyriuje nustatytų reikalavimų;
                     
                     
                        – prie jų pridėtas (-i) atspausdintas (-i)** žvejybos žurnalas (-ai) arba atitinkamos jo (-ų) dalys**.
                     
                     
                     
                        ** Gali būti pateikta ir elektroninėmis priemonėmis.
                     
                     
                     
                     
                        Pastabos
                     
                     
                        I dalis:
                     
                     
                        – I.7 langelis.
                              Nurodyti išsiuntimo trečiosios šalies pavadinimą.
                     
                     
                        – I.11 langelis.
                              Kilmės vieta: nurodyti išsiuntimo trečiojoje šalyje esančio šaldymo sandėlio pavadinimą, adresą ir patvirtinimo numerį arba, jeigu šaldymo sandėlyje nesaugoma, nurodyti su valstybės narės vėliava plaukiojančio kilmės laivo pavadinimą ir patvirtinimo arba registracijos numerį.
                     
                     
                        – I.15 langelis.
                              Nurodyti iš išsiuntimo trečiosios šalies išvykstančią transporto priemonę. Jeigu tai laivas šaldiklis / šaldytuvas, nurodyti laivo pavadinimą, patvirtinimo numerį ir vėliavos valstybę; jeigu tai žvejybos laivas, nurodyti registracijos numerį ir vėliavos valstybę. Jeigu transporto priemonės yra konteineriai, sunkvežimiai ar lėktuvai, turi būti nurodyti tie patys duomenys kaip II.1 dalies ketvirtojoje įtraukoje.
                     
                     
                        – I.19 langelis.
                              Nurodyti tinkamus Pasaulio muitinių organizacijos Suderintos sistemos (SS) 0302, 0303, 0304, 0305, 0306, 0307, 0308, 1504, 1516, 1518, 1603, 1604, 1605, 2106 pozicijų kodus.
                     
                     
                        – I.23 langelis.
                              Konteinerio identifikacija / plombos numeris: plombos serijos numeris turi būti nurodytas, tik jeigu plomba prie konteinerio buvo pritvirtinta prižiūrint sertifikatą išdavusiai kompetentingai institucijai.
                     
                     
                        – I.28 langelis.
                              Apdorojimo būdas: nurodyti, ar atšaldyti, užšaldyti arba perdirbti.
                     
                     
                           * Apima atitinkamai žvejybos laivus, perdirbimo laivus, laivus šaldiklius ir laivus šaldytuvus.
                     
                  
               
                     
                  
               
                     
                  
               
                     
                  
               
                     
                  
               
                     
                  
               
                     
                        Oficialiai paskirtas inspektorius
                     
                     
                           Vardas, pavardė (didžiosiomis raidėmis)
                              Kvalifikacija ir pareigos:
                     
                     
                           Data:
                              Parašas:
                     
                     
                           Antspaudas
                     
                  
               
               “